**ORGANIZACIJA RADA OŠ DR. JOSIPA PANČIĆA BRIBIR**

**TIJEKOM NASTAVNE GODINE 2020./2021. DOK TRAJE PROGLAŠENA EPIDEMIJA COVID-19 VIRUSA**

**Organizacija smjena**

 U OŠ dr. Josipa Pančića Bribir imamo ukupno upisano 68 učenika u 8 razrednih odjela. U školi imamo na raspolaganju 5 učionica za 4 razredna odjela predmetne nastave, 4 učionice za 4 razredna odjela razredne nastave, 1 informatičku učionicu, te sportsku dvoranu.

 Dječji vrtić Cvrčak i mrav od 1.9. 2020. više ne djeluje u prostoru škole tako da ćemo na raspolaganju imati još 2 učionice od kojih će u najkraćem mogućem roku jedna osposobiti za produženi boravak, a u drugu će se preseliti 4.razred. Na taj način bi sva 4 razreda razredne nastave bila u suterenu, a predmetna nastava u prizemlju školske zgrade.

 Zbog navedenog, nastava je predviđena u jednoj smjeni za sve učenike. Za sve učenike nastava započinje u 8,00 sati. Nastavni sat traje 45 minuta . Početak i završetak nastavnog sata označavat će zvono.

**Ulazak u školu**

 Ulaz za učenike od 1. do 3. razreda je na donji ulaz (bivši ulaz u dječji vrtić). Učenici od 4. do 8. razreda ulaze na glavni ulaz. (Kad se osposobi učionica 4.razreda u suterenu i učenici 4.razreda će ulaziti na donji ulaz).

Postupak ulaska za učenike razredne i predmetne nastave je slijedeći:

1. Djeca u školu dolaze u 7,50 sati.
2. Na ulazu u školu djeca se ne grupiraju nego ulaze u školu . Potiče ih se da drže distancu u odnosu na ostalu djecu. Nadzor nad ulaskom u školu provode dežurni učitelji.
3. Kod ulaska u školu djeca dezinficiraju potplate svoje obuće i upućuju se

prema svojim učionicama.

1. Nakon ulaska u učionicu, peru ruke tekućom vodom i tekućim sapunom

kako je propisano mjerama HZJZ. Nakon pranja i dezinfekcije ruku pod nadzorom učiteljice /učitelja koji u tom razrednom odjelu ima 1. sat sjedaju na za njih unaprijed određena radna mjesta.

**Raspored učionica**

 Učenici razredne nastave koriste učionice kao i prije proglašenja epidemije COVID 19 .

Razredna nastava smještena je u slijedećim učionicama:

|  |  |
| --- | --- |
| **RAZRED** | **UČIONICA** |
| **I.** | Br. 13 |
| **II.** | Br. 12 |
| **III.** | Br 11. |
| **IV.** | Br. 35. |

Učenici predmetne nastave su smješteni svaki razred u svojoj učionici, te ne mijenjaju učionice tijekom nastave.

Predmetna nastava smještena je u slijedećim učionicama:

|  |  |
| --- | --- |
| **RAZRED** | **UČIONICA** |
| **V.** | Hrvatski jezik ( Br.22) |
| **VI.** | Matematika /LK / GK (Br. 25) |
| **VII.** | Njemački jezik /Povijest (Br. 19) |
| **VIII.** | Fizika/Kemija/Biologija/TK ( Br. 17) |

 Tijekom nastavnog procesa i malih odmora učiteljice/učitelji cijelo vrijeme provode sa učenicima u razrednom odjelu.

**Organizacija nastave**

Za učenike predmetne nastave nastava će se organizirati za sve predmete što je više moguće kroz dvosat kako bi se što više smanjila protočnost razlčitih učitelja/učiteljica tijekom dana u razrednom odjelu.

 U razrednoj i predmetnoj nastavi će biti klasični odmori.

Učionice učenici ne napuštaju osim u nuždi, tj. odlasku na wc. U prostoru sanitarnih čvorova istovremenu mogu boraviti samo 2 učenika. Ostali ulaz čekaju na za to označenim mjestima.

 Izborna nastava informatike ( 2. i 3. razred te 7. i 8. razred) i izvannastavne aktivnosti, koje zahtijevaju miješanje razrednih odjela odvijat će se po principu ''jedan razredni odjel jedan tjedan''.

Kod izvođenja nastave informatike u specijaliziranoj učionici, voditi će se posebna briga o prozračivanju učionice i dezinfekciji, što podrazumijeva da će se prije ulaska svakog novog razreda, dezinficirati sva računala, tipkovnice i klupe.

Tjelesna i zdravstvena kultura izvodit će se dok god je to moguće na otvorenom, a kada se koristi sportska dvorana, ista će se tijekom jednog nastavnog sata koristiti samo za jedan razredni odjel.

Iza nastave će se učionice dezinficirati, a za vrijeme nastave maksimalno provjetravati dok vremenski uvjeti to dopuštaju.

**Obveza nošenja zaštitne maske**

Škola je nabavila 120 komada platnenih dvoslojnih antibakterijskih maski za zaposlenike i učenike od 5. do 8. razreda.( svakome po 2 komada)

 Učitelji/učiteljice predmetne nastave koji imaju nastavu u razrednoj nastavi u vrijeme nastave obavezno nose maske.

 Maske su obavezne za vrijeme boravka u školi za sve učenike predmetne nastave, kao i njihove učitelje/učiteljice kad se kreću po zajedničkim prostorima škole (hodnici, hol). Budući da je u učionicama moguće organizirati razmak od najmanje 1,5 metara između učenika, nošenje maski nije obavezno, osim u informatičkoj učionici.

 **Prehrana učenika i veliki odmor**

 Prehrana učenika će se odvijati u učionicama uz poštivanje predviđenog razmaka. Marenda se dostavlja u učionice i sa učenicima tijekom marende borave učitelji/učiteljice. Nakon što učenici pojedu marendu ,za lijepa vremena , se sa svojim učiteljima upućuju u školsko dvorište i borave u prostoru koji je određen za njihov razredni odjel. Učitelji upozoravaju učenike na držanje razmaka.

**Komunikacija**

 Učitelji su u obvezi pridržavati se propisane distance.

Sva komunikacija sa učiteljima/učiteljicama tijekom pandemije biti će online kad god je to moguće. Roditeljski sastanci i informacije tijekom pandemije održavat će se većinom putem Teamsa, mailom, viber grupama, telefonom. U iznimnim situacijama moguće je održavanje roditeljskih sastanaka u ili ispred škole.

Sjednice Učiteljskog i razrednih vijeća odvijat će se tijekom pandemije većinom putem Teamsa, u iznimnim situacijama moguće je održavanje sjednica u školi pridržavajuće se svih epidemioloških mjera.

Vijeća roditelja i školski odbor održavat će se telefonom i mailom.

**Mjerenje temperature**

 Svim zaposlenicima prilikom ulaska u školu bit će izmjerena temperatura, o čemu će se voditi evidencijske liste. U evidenciju se također upisuje ukoliko netko ima respiratorne probleme. Mjerenje temperature i upisivanje podataka u evidencijsku listu obavljat će se u sobi za informacije. Za mjerenje temperature ravnatelj će odrediti odgovornu osobu.

**Prvi nastavni dan**

Učenici će prije 7.rujna biti obavješteni o vremenu dolaska u školu te o pridržavanju svih epidemioloških mjera. Prvi nastavni dan s učenicima boravi samo razrednik koji će ih još jednom upoznati s epidemiološkim mjerama za učenike .

Podjela udžbenika organizirat će se u učionici na 1. nastavnom satu . Roditelji će izjavu o prijemu udžbenika potpisati kod kuće, a učenici će potpisanu izjavu donijeti razrednicima.

 Prijem prvašića biti će organiziran vani uz poštivanje epidemioloških mjera i uz prisustvo jednog roditelja. Ove godine priredba za prvašiće se neće održati.

**Prostorija za izolaciju**

 Dosadašnji prostor za dežurnog učenika postaje prostorija za izolaciju. Škola je nabavila vizire, medicinske maske, rukavice i jednokratne ogrtače. Komplet tog pribora nalazi se u sobi za izolaciju.

**Produženi boravak**

 Produženi boravak učenika odvijat će se prema Odluci Stožera Civilne zaštite Vinodolske općine. Vinodolska općina osnivač je i financijer programa produženog boravka u Školi. S obzirom da se radi o mješovitoj grupi učenika od 1. do 4.razreda a treba poštivati postulat nemiješanja grupa što je sigurno određeni problem čekamo službeno očitovanje navedenog stožera. Rad produženog boravka sigurno neće početi prvih nekoliko tjedana jer čekamo potpuno iseljenje dječjeg vrtića iz prostora škole kako bi mogli urediti učionicu za produženi boravak.

**Školska knjižnica**

Knjige iz školske knjižnice u ime učenika podižu učitelji/učiteljice bez ulaska u knjižnicu uz obavezno nošenje maske. Nakon povrata iste knjige trebaju odležati 72 sata do sljedeće posudbe.

**Zaključno**

 Ulazna vrata otvaraju se na poziv telefonom ili zvonom tijekom radnog vremena i dežurstva.

Roditeljima nije dopušten dolazak u školu osim ako to ne zahtijevaju posebni uvjeti. Svi ostali koji zbog nekog razloga moraju ući u školu obavezni su se unaprijed najaviti i pričekati da ih netko uvede u školu.

Ulazak u kancelarije i zbornicu za nastavno osoblje i posjetilje moguć je jedino u iznimnim i neophodnim situacijama (nabava potrošnog materijala, fotokopiranje) uz obvezu nošenja maski.

 Za vrijeme trajanja epidemije COVID-19 odgađaju se svi izleti, ekskurzije, priredbe, nastupi, terenska nastava i slično te će se uključiti u Godišnji plan i program rada Škole i Školski kurikulum po prestanku ove ugroze.

 Ravnatelj

 Goran Matić, prof.